
	Jautājums
	Atbilde

	1.
	1.Dokumentā II_SĒJUMS_KOPĒJĀS_prasības_Liepāja_Dobele ir punkts 3.4.15. “Uzņēmējs Izveido UTP 6.cat kabeļu līnijas (ne garākus kā 100 metri) no datu pārraides komutatoriem LED displejā, sakaru telpā līdz video novērošanas kamerām platformu zonā. Ja attālums starp datu pārraides komutatoru un gala iekārtu, kur plānots izmantot UTP 6.cat kabeļi, pārsniedz 100 metrus – jāpaplašina vietējais optiskais tīkls, pielietojot industriālos komutatorus, risinājumus atsevišķi saskaņojot ar Pasūtītāju. Lokālā tīkla izveidošanai jāizmanto vienota strukturēta kabeļu sistēma (SKS), kas atbilst ISO/IEC 11801 standartu prasībām.”
Prasībā ir minēts UTP kabelis, kuram nav ekranēts pārklājums, līdz ar to no prasītajām pārsprieguma aizsardzībām katrai kamerai nebūs jēgas.  
Papildus tam, punktā 3.13.17 ir minēts “Jāizmanto vismaz FTP vai UTP CAT5 kategorijas vājstrāvas kabeļi.” 
Lūdzam pasūtītāju precizēt, kāds kabelis ir jāizmanto komunikācijai no industriālajiem komutatoriem līdz kamerām.

	Pasūtītājs skaidro, ka uzņēmēja pienākums ir izprojektēt un izbūvēt funkcionējošu un drošu pasažieru apziņošanas un videonovērošanas infrastruktūru.
Saskaņā ar Pasūtītāja prasību (iepirkuma nolikuma 5.pielikums) II sējuma 3.13.17.punktu minimālā prasība ir izmantot vismaz FTP vai UTP CAT5 vājstrāvas kabeļus. Ņemot vērā konkrētos ārējās vides iedarbības apstākļus (ieguldīšanas vietu), kabeļu līnijas garumu, nepieciešamo datu pārraides ātrumu, aizsardzības prasības u.c. apstākļus, uzņēmējs būvprojektā paredz projektēšanas normām atbilstošus vājstrāvas kabeļus: FTP/UTP CAT5 vai augstākas kategorijas kabeļus.
Aizsardzību no pārspriegumam nepieciešams nodrošināt no datu pārraides komutatora puses.



	2.
	Pamatojoties uz 3. sējumu Liepāja 3.6.3 punktu, lūdzam  izsniegt kabeļu kanalizācijai shēmu un kabeļu novietojumu shēmu peronu zona. Esoša kanalizācija var traucēt jaunā perona izbūvei.
	Pasūtītāja prasību III sējuma 3.6.3.punkts nosaka: “Esošos EST kabeļus pārvietot ārpus platformas zonas.” Pasūtītājs norāda, ka esošo kabeļu precīzs izvietojums būs zināms pēc topogrāfiskās uzmērīšanas veikšanas. Aktuālo topogrāfisko plānu Pasūtītājs izsniegs Uzņēmējam pēc līguma parakstīšanas.

	3.
	I sējuma 13.3.punktā “Visiem materiāliem un iekārtām ir jābūt jauniem un atbilstošā kvalitātē, bez defektiem un trūkumiem, jābūt izturīgiem pret paredzamajām temperatūras svārstībām un vietas klimatiskajiem apstākļiem, kas var rasties darbu izpildes un tālākas ekspluatācijas laikā, bez deformācijām un bojājumiem. Visiem materiāliem un iekārtām ir jābūt materiālu īpašību deklarācijām, sertifikātiem, atbilstības deklarācijām un garantijām”. Lūdzam Pasūtītāju precizēt,  vai tiesām ari iekārtam jābūt jaunām?
	Pasūtītājs precizē, ka visiem materiāliem un iekārtām jābūt jaunām saskaņā ar Pasūtītāja prasību I sējuma 13.3 punktā noteikto. 

	4.
	Dokumentā II_SĒJUMS_KOPĒJĀS_prasības_Liepāja_Dobele 3. nodaļas Tabulā nr. 10 “Tehniskās prasības balss apziņošanas skaļruņiem” punktā 4. “Pārslēdzams transformators jaudas regulēšanai” minēts, ka jānodrošina vismaz divas pakāpes 10W/15W. Lūdzu precizēt ,vai pieļaujams, ka skaļrunis nodrošina divas pakāpes 15W un 7,5W, ņemot vērā, ka tirgū pieejamie skaļruņi standartā nodrošina tieši 15W/7,5W?
	Pasūtītājs skaidro, ka Pasūtītāja prasību II sējuma 10. tabulas “Tehniskās prasības balss apziņošanas skaļruņiem” 4. punktā noteiktā prasība – “pārslēdzams transformators jaudas regulēšanai vismaz 2 pakāpes 10w/15w” tiek izpildīta, ja skaļruņa modelis nodrošina 2 jaudas pakāpes, no kurām viena ir vismaz 15w (piemēram, 15W/7,5W vai 30W/15W).

	5.
	Saistībā ar projekta svarīgumu un nepieciešamību piesaistīt potenciālos ārzemju partnerus, ārzemju piegādātājus un ārzemju ražotājus, lūdzam pagarināt piedāvājumu iesniegšanas datumu līdz 2025. gada 28. aprīlim. Visu dokumentu sagatavošanai būs nepieciešams papildus laiks, lai to pārtulkotu uz latviešu valodu saskaņā ar Nolikuma p.5.1 prasību.
	Iepirkumā noteiktais piedāvājumu iesniegšanas termiņš ir pagarināts līdz 2025.gada 30.aprīlim, par ko noformēti grozījumi Elektronisko iepirkumu sistēmā e-konkursu apakšsistēmā.



